Nomos (Mesir)

Mesir Purba dahulunya dibahagikan kepada seberapa **nomos** ( "[[padang] ragutan](https://ms.wikipedia.org/wiki/Padang_ragut)" terbitan kata kerja *νέμω* némō "meragut"; Bahasa Mesir: *sepat* atau *spAt*) Setiap nomos diperintah oleh seorang nomark (Bahasa Mesir: *ḥrj tp ꜥꜣ*, "Penghulu Besar"). Bilangan nomos berubah-ubah dari semasa ke semasa sepanjang zaman ketamadunan Mesir purba.

## Sejarah

### Mesir Dinastik

Pembahagian Mesir purba kepada nomos bermula sejak Mesir prasejarah (sebelum 3100 SM). Nomos-nomos ini pada asalnya wujud sebagai negara-negara kota berautonomi tetapi kemudiannya mula bersatu. Menurut pengisahan purba, pemerintah bernama Menes yang akhirnya menyatukan semua nomos.

Pembahagian kepada nomos ini bukan sahaja kekal selama lebih daripada tiga alaf, malah setiap nomos dan susunannya sangat stabil. Sesetengahnya, seperti Xois di Delta Nil atau Khent di Mesir Hulu, pertama kali disebut pada Batu Palermo, yang ditulis pada Dinasti Kelima. Nama beberapa nomos, seperti Bubastis, muncul seawal-awalnya pada zaman Kerajaan Baru. Sepanjang kebanyakan sejarah Mesir di bawah firaun, Mesir terbahagi kepada 42 nomos.

#### Nomos Mesir Hilir

Mesir Hilir (Bahasa Mesir: "Ā-meḥty"), dari ibu kota Kerajaan Lama Memphis ke Laut Mediterranean, terdiri daripada 20 nomos. Yang pertama berpusat di sekitar Memphis, Saqqara dan Giza, di kawasan Kaherah zaman moden. Nomos-nomosnya dinomborkan dengan agak tertib dari arah selatan ke utara seluruh Delta Nil, bermula dengan belah barat ke timur. Iskandariah berada di Nomos Ketiga; Bubastis berada di Kelapan Belas.

# Namos Dinding Putih
# Tanah pengembara
# Tanah lembu
# Tanah perisai selatan
# Tanah perisai utara
# Tanah lembu gunung
# Tanah tempuling barat
# Tanah tempuling timur
# Tanah dewa Andjety
# Tanah lembu hitam
# Tanah lembu Heseb
# Tanah anak dan ibu lembu
# Tanah Cokmar Makmur
# Tanah Paling Timur
# Tanah Ibis-Tehut
# Tanah Ikan
# Tanah Takhta
# Putera tanah Selatan
# Putera tanah Utara
# Tanah Falkon Berjambul Sopdu

#### Nomos Mesir Hulu

Mesir Hulu dibahagikan kepada 22 nomos. Yang pertama ini berpusat di Elephantine berhampiran sempadan Mesir dan Nubia di Riam Pertama—kini di Aswan. Dari situ, nombornya mengikut tertib menaik sepanjang lembah Nil. Waset (Thebes purba atau Luxor kini) berada di Nomos Keempat, Amarna pada Nomos Keempat Belas, dan Meidum pada Nomos Dua Puluh Satu.

# Tanah Busur
# Tanah Takhta Horus
# Tanah Keramat
# Tanah Cokmar
# Tanah Dua Falkon
# Tanah Buaya
# Tanah Sistrum
# Tanah Besar
# Tanah Dewa Min
# Tanah Ular Tedung
# Tanah haiwan Sha-Set
# Tanah Ular Kapak Gunung
# Tanah Pokok Ara Hulu dan Ular Kapak
# Tanah Pokok Ara Hilir dan Ular Kapak
# Tanah Kelinci
# Nomos Oryc
# Tanah Anubis
# Tanah Set
# Tanah Dua Cokmar
# Tanah Pokok Ara Selatan
# Tanah Pokok Ara Utara
# Tanah Pisau

### Mesir Ptolemaik
Beberapa nomos telah ditambah atau dinamakan semula semasa zaman Yunani dan Rom menduduki Mesir. Contohnya, kerabat Ptolemy menukarkan nomos Krokodilopolis kepada Arsinoe. Hadrianus telah mencipta nomos baru, Antinoopolites, yang mana Antinoöpolis ialah ibu kotanya.

#### Mesir Rom
Nomos kekal sehingga zaman Rom. Di bawah pemerintahan Rom, setiap nomos menghasilkan syiling sendiri, yang dipanggil "syiling nomos", yang masih mencerminkan kepercayaan dan tradisi tempatan. Nomos-nomos Mesir kekal sebagai unit pentadbiran sehinggalah asas birokrasinya dirombak semasa pemerintahan Diocletianus dan Constantinus I.

Dari 307/8 TM, nomos digantikan dengan unit yang lebih kecil dipanggil *[[pagus]]*. Kemudian muncul pegawai-pegawai tempatan yang berkuasa dipanggil pagark, yang semua pertolongan naungan perlu lepasi. Peranan penting pagark ialah mengatur kutipan cukai. Lama-kelamaan, pagark juga mengambil alih beberapa tugas ketenteraan. Pagark selalunya pemilik tanah kaya yang menguasai *pagus* asal mereka.

## Nomark

Dalam sebahagian besar sejarah, setiap nomos diketuai oleh seorang nomark. Jawatan nomark kadangkala diwarisi, sementara pada masa lain mereka dilantik oleh firaun. Umumnya, apabila kerajaan negara lebih kuat, nomark ialah gabenor yang dilantik oleh raja. Apabila kerajaan pusat lebih lemah pula—seperti semasa pencerobohan asing atau perang saudara—nomos-nomos akan berautonomi dan wujudkan wariskan jawatan mereka. Konflik antara nomarki-nomarki berketurunan ini perkara biasa, terutamanya semasa Tempoh Perantaraan Pertama, semasa kuasa pusat runtuh dari Dinasti ke-7 – 11, yang berakhir apabila salah seorang pemerintah tempatan menjadi cukup kuat untuk mengawal seluruh negara sebagai firaun.

## Senarai nomos
Nomos-nomos (Bahasa Mesir Purba: *spꜣt*, Qibti: ⲡⲑⲱϣ) disenaraikan dalam jadual berasingan untuk "Isti" - "dua Mesir" (Mesir Hulu dan Hilir).

**Catatan:**

# nama yang lebih tua atau varian lain nama berada dalam kurungan siku '[ ]';
# nama mungkin berbeza mengikut masa atau zaman, ataupun gelaran, kebanyakan julukan, gelaran kehormat ditandakan dengan garis miring '/';
# Nama terbitan Yunani-Mesir daripada bahasa Mesir yang asal berada dalam kurungan '()'

### Mesir Hilir

### Mesir Hulu

## Rujukan

### Petikan


### BIbliografi

* .
* .

## Pautan luar

* Butiran nomos